Gottfried von Blücher

Gottfried Carl Wilhelm Gottlob von Blücher (født 6. desember 1762 i Penzlin i Mecklenburg, død 6. juli 1814 i Christiania) var en tysk-dansk offiser. Han var sønn av oberstløytnant ved Sjællandske Regiment Carl Leopold von Blücher (død 1775) og Sophie Henriette Plessen (død 1786). I 1779 ble han utnevnt til sekondløytnant, og ble to år senere ansatt ved Livgarden til Hest. På grunn av en duell måtte han imidlertid forlate Danmark i 1787, men fikk tillatelse til å gå i russisk tjeneste. Her kjempet han først under Potemkin mot tyrkerne og deltok deretter i krigen mot Sverige. Etter slaget ved Focşani 21. juli 1789 ble han utnevnt til major, og fikk Sankt Georgsordenen fjerde klasse; året etter ble han oberstløytnant.

I 1791 vendte han tilbake til Danmark og trådte inn i hæren med grad av oberstløytnant. Etter en sterkt vekslende tjeneste ved rytteravdelinger i Danmark og Norge  ble han 1803 oberst og deretter sjef for Akershusiske Dragoner. 1808 ble han generalmajor og sjef for det Trondhjemske Dragonregiment, og var samtidig kommandant på Kongsvinger festning; en viktig stilling under krigen med Sverige 1808-1809.

Referanser

Kilder 
 Dansk biografisk Lexikon

Offiserer i Hæren (Danmark)
Norske generalmajorer
Nordmenn av tysk opphav
Personer fra Landkreis Mecklenburgische Seenplatte